CELEX: 32015D0016
Language: da
Date: 2015-01-06 00:00:00
Title: Kommissionens gennemførelsesafgørelse (EU) 2015/16 af 6. januar 2015 om offentliggørelse, med en begrænsning, i Den Europæiske Unions Tidende af referencen for standard EN 1870-17:2012 om manuelle tværkapsave med én enhed i henhold til Europa-Parlamentets og Rådets direktiv 2006/42/EF  EØS-relevant tekst

7.1.2015   
            
            
               DA
            
            
               Den Europæiske Unions Tidende
            
            
               L 3/61
            
         KOMMISSIONENS GENNEMFØRELSESAFGØRELSE (EU) 2015/16
   af 6. januar 2015
   om offentliggørelse, med en begrænsning, i Den Europæiske Unions Tidende af referencen for standard EN 1870-17:2012 om manuelle tværkapsave med én enhed i henhold til Europa-Parlamentets og Rådets direktiv 2006/42/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 10,
   under henvisning til udtalelse fra det udvalg, der er nedsat ved artikel 22 i Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (2), og
   ud fra følgende betragtninger:
   
               (1)
            
            
               Når en national standard, der gennemfører en harmoniseret standard, hvis reference er blevet offentliggjort i Den Europæiske Unions Tidende, omfatter et eller flere af de væsentlige sikkerheds- og sundhedskrav, der er anført i bilag I til direktiv 2006/42/EF, forudsættes maskiner, der er fremstillet i overensstemmelse med denne standard, at være i overensstemmelse med de relevante væsentlige krav.
            
         
               (2)
            
            
               I maj 2013 indgav Frankrig en formel indsigelse i overensstemmelse med artikel 10 i direktiv 2006/42/EF med hensyn til standard EN 1870-17:2012 »Træbearbejdningsmaskiner — Sikkerhed — Rundsave — Del 17: Manuelle tværkapsave med én enhed (manuelle radialsave)«, som Den Europæiske Standardiseringsorganisation (CEN) har foreslået harmoniseres i henhold til direktiv 2006/42/EF.
            
         
               (3)
            
            
               Den formelle indsigelse vedrører en mangel i bestemmelserne i afsnit 3 i punkt 5.3.6.1 Guarding of the saw blade (afskærmning af savklingen) i standarden, hvori der står, at afskærmningen kan være fastgjort eller bevægelig, uden at angive, hvornår hver af mulighederne er nødvendig, selv om disse to kategorier af udstyr er af forskellig art og yder forskellige sikkerhedsniveauer, der svarer til forskellige risikoanalyser.
            
         
               (4)
            
            
               Kommissionen har efter at have undersøgt standard EN 1870-17:2012 sammen med repræsentanter for det udvalg, der er nedsat ved artikel 22 i direktiv 2006/42/EF, fastslået, at standarden ikke opfylder de væsentlige sundheds- og sikkerhedskrav i punkt 1.4.2 Særlige krav til afskærmninger i bilag I til direktiv 2006/42/EF, da den tillader konstruktøren at vælge at montere afskærmninger, der yder forskellige sikkerhedsniveauer, uden at henvise til en risikoanalyse.
            
         
               (5)
            
            
               Hvis der i en harmoniseret standard medtages muligheder, hvoraf en ikke opfylder de væsentlige sundheds- og sikkerhedskrav i direktiv 2006/42/EF, kan det skabe uklarhed om formodningen om overensstemmelse, der følger af anvendelsen af standarden.
            
         
               (6)
            
            
               I betragtning af nødvendigheden af at forbedre sikkerhedsaspekterne ved standard EN 1870-17:2012 og i afventning af en passende revision af standarden bør offentliggørelsen i Den Europæiske Unions Tidende af referencen for standarden EN 1870-17:2012 være ledsaget af en passende advarsel —
            
         VEDTAGET DENNE AFGØRELSE:
   Artikel 1
   Referencen for standard EN 1870-17:2012 »Træbearbejdningsmaskiner — Sikkerhed — Rundsave — Del 17: Manuelle tværkapsave med én enhed (manuelle radialsave)« offentliggøres i Den Europæiske Unions Tidende med en begrænsning som angivet i bilaget.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 6. januar 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 157 af 9.6.2006, s. 24.
   
      (2)  EUT L 316 af 14.11.2012, s. 12.
   
      BILAG
      MEDDELELSE FRA KOMMISSIONEN I FORBINDELSE MED GENNEMFØRELSEN AF EUROPA-PARLAMENTETS OG RÅDETS DIREKTIV 2006/42/EF
      (Titler på og referencer for harmoniserede standarder, som skal offentliggøres i henhold til EU's harmoniseringslovgivning)
      
                  ESO (1)
                  
               
               
                  Standardens reference og titel
                  (referencedokument)
               
               
                  Første offentliggørelse i EUT
               
               
                  Reference for erstattet standard
               
               
                  Formodning om overensstemmelse ved efterlevelse af den erstattede standard ophører den (dato)
                  Anm. 1
               
            
                  CEN
               
               
                  EN 1870-17:2012
                  Træbearbejdningsmaskiner — Sikkerhed — Rundsave — Del 17: Manuelle tværkapsave med én enhed (manuelle radialsave)
               
               
                  Dette er den første offentliggørelse
               
               
                  EN 1870-17:2007+A2:2009
                  Anm. 2
               
               
                  Datoen for denne offentliggørelse
               
            
                  
                     Advarsel: Med hensyn til valg af afskærmning til savklingen vedrører denne offentliggørelse ikke afsnit 3 i punkt 5.3.6.1 i denne standard, idet anvendelsen heraf ikke medfører formodning om overensstemmelse med de væsentlige sundheds- og sikkerhedskrav i punkt 1.4.2 i bilag I til direktiv 2006/42/EF.
               
            
                  Anm. 1:
               
               
                  Formodning om overensstemmelse ved efterlevelse af standarden vil normalt ophøre på den tilbagetrækningsdato, der fastsættes af den europæiske standardiseringsorganisation, men brugerne af disse standarder gøres opmærksom på, at den i særlige tilfælde kan ophøre på et andet tidspunkt.
               
            
                  Anm. 2:
               
               
                  Den nye (eller ændrede) standard har samme anvendelsesområde som den erstattede standard. Fra og med den anførte dato medfører efterlevelse af de erstattede standarder ikke længere formodning om overensstemmelse med væsentlige eller andre krav i EU-lovgivningen.
               
            
         (1)  ESO: europæisk standardiseringsorgan:
      
                  —
               
               
                  CEN:Avenue Marnix 17, 1000, Bruxelles/Brussel, BELGIEN, tlf.+32 25500811, fax +32 25500819 (http://www.cen.eu)